Diari Oficial de la Generalitat Valenciana


Sumari del DOGV 7900, del 20-10-2016 (2016/7721)

RESOLUCIÓ de 3 d'octubre de 2016, de la Conselleria d'Educació, Investigació Cultura i Esport, per la qual s'àmplia el pressupost de la convocatòria d'ajudes per a complementar les beques per a l'activitat de mobilitat d'estudiants per estudis, del Programa Erasmus+, pertanyents a institucions públiques d'educació superior de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7900

Data del DOGV
:   20-10-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/7721


Data del document
:   03-10-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 3 d'octubre de 2016, de la Conselleria d'Educació, Investigació Cultura i Esport, per la qual s'àmplia el pressupost de la convocatòria d'ajudes per a complementar les beques per a l'activitat de mobilitat d'estudiants per estudis, del Programa Erasmus+, pertanyents a institucions públiques d'educació superior de la Comunitat Valenciana. [2016/7721]  
Per la Resolució de 13 de juliol de 2016, de la Conselleria d'Educació, Investigació Cultura i Esport, es convoquen les ajudes per a complementar les beques per a l'activitat de mobilitat d'estudiants per estudis, del Programa Erasmus+, pertanyents a institucions públiques d'educació superior de la Comunitat Valenciana (DOCV 7831, 19.07.2016), i, amb data 5 d'agost de 2016, es publica en el DOCV 7845 una correcció d'errades de la Resolució de 13 de juliol de 2016.  
  
En l'apartat tercer d'aquesta resolució s'indica que l'import de la convocatòria podrà ser incrementat com a conseqüència d'una generació, una ampliació o una incorporació de crèdit, que no requerirà nova convocatòria, de conformitat amb el que preveu l'article 58, apartat 2, lletra a, punt quart, del Reglament de la Llei General de Subvencions.  
  
A fi d'ampliar a un nombre més gran d'estudiants les beques per a l'activitat de mobilitat d'estudiants per estudis del Programa Erasmus+, s'ha considerat necessari incrementar el crèdit pressupostari inicial.  
  
Havent-se aprovat l'expedient de modificació pressupostària destinat a incrementar la dotació de la línia de concurrència competitiva S3171000 del programa pressupostari 422.60, Universitat i Estudis Superiors, per un import de 600.000 euros.  
De conformitat amb l'article 160.4.b de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, resolc:  
  
Únic  
Ampliar en 600.000 euros l'import global màxim previst en l'apartat tercer de la Resolució de 13 de juliol de 2016, de la Conselleria d'Educació, Investigació Cultura i Esport, per la qual es convoquen les ajudes per a complementar les beques per a l'activitat de mobilitat d'estudiants per estudis, del Programa Erasmus+, pertanyents a institucions públiques d'educació superior de la Comunitat Valenciana. El pressupost total per a aquesta convocatòria serà, en conseqüència, d'1.200.000 euros, amb càrrec a l'aplicació pressupostària 48.27.02.923.33.6, línia de subvenció S3171000 «Ajudes Programa ERASMUS».  
  
La present resolució entrarà en vigor l'endemà de la publicació en el Diari Oficial de la Generalitat Valenciana.  
  
València, 3 d'octubre de 2016.- El conseller d'Educació, Investigació, Cultura i Esport: Vicent Marzà Ibáñez.